O femeie în vârstă de 80 de ani din Bucureşti a rămas fără permisul de conducere pentru şase luni, după ce a fost prinsă de poliţişti în timp ce circula pe contrasens pe Autostrada A1, pe sensul Bucureşti-Piteşti.
Femeia din Bucureşti a fost surprinsă de poliţişti pe sensul Bucureşti-Piteşti, la kilometrul 95, în cursul zilei de duminică, în timp ce supravegheau traficul, arată sursa citată.
„Din verificări s-a stabilit că persoana care s-a aflat la volanul autoturismului în cauză este o femeie de 80 de ani, din București, aceasta fiind singură în autovehicul”, transmite IPJ Argeş, relatează ePiteşti.
Potrivit sursei citate, femeia a fost sancționată contravențional, iar permisul i-a fost reţinut pentru 180 de zile.